open-index/open-wikipedia-markdown huggingface dataset:
Strana socialistov-revolucionárov

alt=|náhľad|314x314bod|Symbol je prevzatý z propagandistického plagátu vytlačeného Stranou socialistických revolucionárov počas volieb do Všeruského ústavodarného zhromaždenia. Historicky NEEXISTUJE DÔVOD domnievať sa, že išlo o logo, emblém alebo symbol strany, ale v súčasnosti sa tento symbol môže používať ako rozlišovací znak socialistických revolucionárov.
**Strana socialistov-revolucionárov** (z rus.Партия социалистов-революционеров) alebo skrátene **eseri** (z rus., zo skratky *SR = socialisti-revolucionári*) boli socialistická politická strana v Rusku na začiatku 20. storočia. Opierala sa najmä o podporu roľníctva. 

Strana vznikla roku 1902 zo skupín národníkov. V máji 1917 vytvorila s menševikmi druhú Dočasnú vládu (Kerenskij, Černov ai.) a mala dlho najviac kresiel v Petrohradskom soviete. Po Októbrovej revolúcii sa väčšina eserov postavila proti boľševikom, vznikla aj odnož - strana ľavých eserov, ktorí spočiatku podporovali boľševikov. 

V lete 1918 uskutočnili eseri povstanie proti boľševikom, ktoré boľševici porazili. Na 5. všeruskom zjazde sovietov boli eseri vylúčení zo sovietov: časť prešla k boľševikom a časť bojovala doma proti boľševikom, časť odišla do emigrácie. 

## Externé odkazy
* 

Kategória:Sovietsky zväz
Kategória:Dejiny Ruska
Kategória:Politické strany v Rusku
Kategória:Socializmus
Krivé (okres Bardejov)

**Krivé** je obec na Slovensku v okrese Bardejov. V obci je drevená gréckokatolícka cerkev sv. Lukáša z roku 1826.

## Referencie

## Iné projekty

## Externé odkazy
* 
* Krivé - chrám sv. Lukáša
* Chrám sv. Lukáša


Kategória:Obce okresu Bardejov
Kategória:Rusínske obce okresu Bardejov
Krivé (národná prírodná rezervácia)

**Krivé** je národná prírodná rezervácia v pohorí Krivánska Malá Fatra, súčasť Národného parku Malá Fatra. Je v správe štátnej ochrany prírody Malá Fatra.

## Poloha
Nachádza sa v Krivánskej Malej Fatre v katastrálnom území obce Nezbudská Lúčka na pravom brehu Váhu. Na severe v bezprostrednej blízkosti ohraničuje rezerváciu Domašínskeho meandra a NPR Starý hrad, na juhu dolina Hoskora. Rozprestiera sa na vrchole Krivé ().

## Ochrana prírody
Výmera chráneného územia je . Ochranné pásmo nebolo určené. Na území rezervácie platí 5. stupeň ochrany. Rezervácia bola zriadená Úpravou Ministerstva kultúry SSR z 30. novembra 1979. Predmetom ochrany sú súbory spoločenstiev skalných sutín a rôznorodých lesných porastov s prirodzeným drevinovým zložením na kryštaliniku Malej Fatry pre vedecké, výskumné a študijné ciele.

## Referencie

Kategória:Chránené územia Národného parku Malá Fatra
Kategória:Národné prírodné rezervácie v Žilinskom kraji
Kategória:Chránené územia v okrese Žilina
Kategória:Nezbudská Lúčka
Hrádok (prírodná rezervácia)

**Hrádok** je prírodná rezervácia, ktorá sa nachádza v Krivánskej Malej Fatre v katastrálnom území obce Lipovec.

Výmera chráneného územia je  bez ochranného pásma s 5. stupňom ochrany. Chránené územie je súčasťou Národného parku Malá Fatra. Rezervácia bola vyhlásená v roku 1976 a zriadená úpravou Ministerstva kultúry SSR č. 7444/1976 - OP z 30. 10. 1976.

Predmetom ochrany je: *Typická rozmanitosť lesných spoločenstiev podmienených výškovou a terénnou rozdielnosťou so zachovalým drevinovým zložením lesných porastov pre potreby lesníckeho výskumu.*

## Referencie

## Externé odkazy
* Poloha na turistickej mape

Kategória:Chránené územia Národného parku Malá Fatra
Kategória:Prírodné rezervácie v Žilinskom kraji
Kategória:Chránené územia v okrese Martin
Kategória:Lipovec (okres Martin)
Tiesňavy (národná prírodná rezervácia)

**Tiesňavy** sú národná prírodná rezervácia a údolie v pohorí Malá Fatra. Tiesňavy tvoria impozantný vstup do Vrátnej doliny. Vedie úzkym kaňonom riečky Varínka s viacerými vodopádmi.

## Opis
Základ geologického podložia tvorí vápenec, dolomit a v podloží slienitý vápenec. Nachádza sa tu niekoľko zaujímavých skalných útvarov, z ktorých najznámejší je kamenný Mních. Okrem neho tu môžeme vidieť útvary pripomínajúce Ťavu, Päť furmanov, Krokodíla, Jánošíkovu kolkáreň, Jánošíkovu posteľ a Organy. Dolina Obšívanka, ktorá tvorí časť Tiesňav a vedie ňou v súčasnosti neprístupný „Zbojnícky chodník“, je hniezdiskom orla skalného. Klimatická inverzia zapríčiňuje zostup vysokohorskej flóry do nižšie položených oblastí. To zapríčiňuje, že v Obšívanke je najnižší výskyt dryádky osemlístkovej (*Dryas octopetala*) a kosodreviny v Malej Fatre. Vzácne sa tu vyskytuje aj ostrica nízka (*Carex humilis*) a kostrava tvrdkastá (*Festuca pallens*).

## Národná prírodná rezervácia
Nachádza sa v Krivánskej Malej Fatre v katastrálnom území obcí Belá a Terchová. Je tvorená dolinou Tiesňavy a dvoma masívmi Sokolie a Boboty. Výmera národnej prírodnej rezervácie (NPR) je  bez ochranného pásma. Na území rezervácie platí 5. stupeň ochrany. Rezervácia je súčasťou Národného parku Malá Fatra. Bola zriadená v roku 1967 a novelizovaná Úpravou Ministerstva kultúry SSR č. 465/1986-32 z 31. januára 1986.

Predmetom ochrany sú zachovalé biocenózy s bohatým výskytom chránených a ohrozených druhov rastlín a živočíchov, ako aj výrazných tvarov reliéfu Krivánskej Malej Fatry, dôležitých z vedeckovýskumného, náučného a kultúrno-výchovného hľadiska. 

## Referencie

## Zdroj
* Jozef Gargulák, Vladimír Križo a kol: *Malá Fatra. Turistický sprievodca ČSSR* 2. vyd, Šport, slovenské telovýchovné vydavateľstvo, Bratislava 1984;

## Iné projekty

## Externé odkazy
*fotogaléria z Tiesňav

Kategória:Doliny Malej Fatry
Kategória:Chránené územia Národného parku Malá Fatra
Kategória:Národné prírodné rezervácie v Žilinskom kraji
Kategória:Chránené územia v okrese Žilina
Kategória:Tiesňavy na Slovensku
Kategória:Belá (okres Žilina)
Kategória:Terchová
Atol

[thumb|right|Táto [Animácia (film)|animácia ilustruje dynamický proces tvorby koralového atolu. Koraly (bronzovou a hnedou) sa usadia a rastú okolo oceánskeho ostrova, čím vytvoria okolitý útes. V priaznivých podmienkach sa útes rozšíri a vnútro ostrova zosadne. Nakoniec celý ostrov zosadne po hladinu a zanechá prstenec rastúceho koralu s otvorenou lagúnou v strede. Proces môže trvať až 30 miliónov rokov.]]
right|thumb|Vznikajúci atol v Tichom oceáne

**Atol** je koralový ostrov prstencovitého tvaru, ktorý vznikol tak, že ostrov, ktorý obklopoval, klesol pod hladinu oceánu. Miesto po bývalom ostrove sa nazýva lagúna.

Medzi atoly patria napríklad ostrovy štátu Tuvalu, ostrovy súostrovia Tuamotu a ostrovy Kiribati.

## Vývoj atolu
Atoly vznikajú postupnou premenou podmorských sopiek. Ak je erupcia podmorskej sopky dostatočne silná, vynorí sa z dna oceánu až nad morskú hladinu. Morské sopky sa môžu pohybom tektonických dosiek pomaly posúvať a na mieste pôvodného epicentra môžu postupne vznikať ďalšie a ďalšie sopečné ostrovy. Týmto spôsobom vznikajú celé súostrovia.

Ďalšou nevyhnutnou podmienkou pre vznik atolu je teplá a čistá voda. Jedine tak sa okolo vyhasnutej sopky začne vytvárať koralový útes, lemujúci pobrežie sopečného ostrova. Erózia spôsobuje, že sa sopečný ostrov začne rozpadávať a pomaly sa potápa naspäť do vôd oceána. Koralový útes sa naopak rozrastá a v ceste za svetlom sa stále viac približuje k morskej hladine. Takto postupne vzniká bariérový útes. Časom pôvodný sopečný ostrov úplne zmizne pod vodou a nad hladinou oceánu zostáva len koralový prstenec – atol.

Celý proces trvá milióny rokov a atol nie je konečnou fázou. Postupne sa totiž rozpadá a potápa aj koralový ostrov a po čase aj on zmizne pod hladinou oceánu.

## Pozri aj
* Koralový útes

## Iné projekty

Atol
Jabuka (opereta)

**Jabuka** je opereta, ktorú skomponoval Johann Strauss ml. Premiéra sa konala 12. októbra 1894 v Theater an der Wien. Libreto napísali Gustav Davis a Max Kalbeck. Dielo malo len malý úspech.

## Obsah

Jabuka je stará srbská slávnosť, kde chlapci ponúkajú dievčatám vetvičku s jablkami. Ak dievča jablko ochutná, dáva tým najavo svoj záujem.

V operetnom deji na ceste na slávnosť uviazne bohatá Jelka a jej teta s kočiarom na ceste. Na pomoc im prichádza zadlžený sľachtic Mirko, ktorý si práve hľadá bohatú nevestu. Za svoju pomoc žiada od Jelky bozk. Keď to Jelka odmietne, nahovorí opilca Jožka, aby sa prezliekol za šľachtica. Podľa dohody Jožko dovedie Jelku a jej tetu namiesto slávnosti do Mirkovho zámku, ktorý označí za luxusný penzión. Jelke pridelí izbu domáceho pána. Príde Mirko a prezradí jej kde sa v skutočnosti nachádza. Jelka sa cíti „skompromitovaná“, tak z núdze prijme Mirkovo jablko. Len čo ho okúsi, uvedomí si, že Mirko sa jej vlastne veľmi páči.

## Externé odkazy
* Jakuba im Operetten Lexikon

Kategória:Johann Strauss mladší
Kategória:Operety
Tuvalu mo te Atua

**Tuvalu mo te Atua** (*Tuvalu pre Všemohúceho*) je štátna hymna Tuvalu. Text a hudba je od Afaese Manoa. Bola zavedená v roku 1978.

## Text

## Externé odkazy
* Melódia vo formáte MIDI 

Kategória:Štátne hymny
Kategória:Tuvalu
Verejný ochranca práv

**Verejný ochranca práv** alebo (mimo Slovenska aj) **ombudsman** (zo švédskeho *ombud*: „hovorca, predstaviteľ, poverenec, dôverník“) je nezávislý ústavný orgán (úradník), ktorý na základe podnetov (sťažností občanov) alebo z vlastnej iniciatívy kontroluje a namieta výkon činnosti exekutívy a ďalších orgánov štátnej správy a samosprávy, a prípadne aj preveruje zneužívanie verejnej moci, bez toho, aby tieto negatíva mohol meniť alebo odstrániť. Spravidla sa zodpovedá len parlamentu (je jeho „poverencom“). Funkcia vznikla vo Švédsku a rozsah pôsobnosti a jeho právomoci sa v jednotlivých krajinách líšia.

Na Slovensku bol úrad verejného ochrancu práv zriadený zákonom č. 564/2001 s účinnosťou od 1. januára 2002. Ochrancami práv boli postupne Pavel Kandráč, Jana Dubovcová, Mária Patakyová, aktuálne zvoleným je Róbert Dobrovodský.

## Dejiny
Funkciu zriadil švédsky kráľ Karol XII. v roku 1713, kedy poveril ombudsmana dohľadom nad správaním kráľovských úradníkov počas jeho exilu v Turecku. Neskôr sa tento úradník stal vo Švédsku kancelárom justície. V roku 1809 inštitút zakotvili aj vo švédskej ústave. V dvadsiatom storočí prenikol úrad ombudsmana do štátov takmer celého sveta. Mimo škandinávskych krajín vznikol najskôr v Nemecku (1959).

## Rozšírenie
Začiatkom 90-tych rokov existoval asi v 60 štátoch, okolo roku 2000 existoval už v 111 štátoch, v monarchiách (Švédsko, Nórsko, Holandsko, Dánsko), republikách (Francúzsko, Fínsko, Rakúsko), štátoch s anglo-americkým právnym systémom (Spojené kráľovstvo, USA, Kanada), afrických štátoch (Ghana, Nigéria), štátoch Ázie (Filipíny, Izrael, Pakistan), či v Austrálii. Oneskorene vznikol aj v štátoch budujúcich demokraciu (Španielsko, Portugalsko, Poľsko, Maďarsko, Litva, Lotyšsko, Rusko, Rumunsko, Slovinsko, Slovensko, Česko, atď.).

Jeho pomenovanie, postavenie a náplň činnosti sa mení podľa krajiny: Vo Francúzsku sa ombudsman napríklad označuje ako *mediateur*, v Portugalsku ako *provedor de justica*, v Španielsku ako *defensor del pueblo*, v Holandsku ako *nationale ombudsman*, v Poľsku ako *rzecznik praw obywatelskich*, v Česku ako *veřejný ochránce práv*, na Slovensku ako *[[Verejný ochranca práv (Slovensko)|verejný ochranca práv]]*.

## Referencie

## Externé odkazy
* Kancelária slovenského verejného ochrancu práv


Kategória:Právnické povolania
Kategória:Úrady
Kategória:Správne právo
Špirála (matematika)

**Špirála** alebo **závitnica** je krivka, ktorá sa otáča okolo stredového bodu (príp. osi) a podľa smeru otáčania sa k nemu približuje alebo odďaľuje. 200px|thumb|Logaritmická špirála

## Dvojrozmerné špirály
Dvojrozmerné špirály možno opísať polárnymi súradnicami, kde rádius "r" je konštantnou monotónnou funkciou φ.

Dôležitými druhmi dvojrozmerných špirál sú:
* Archimedova špirála: *r* = *a* + *b*φ
* klotoida
* Fermatova špirála: *r* = φ1/2
* hyperbolická špirála: *r* = *a*/φ
* berla(?lituus) : *r* = 1/φ1/2
* logaritmická špirála: *r* = *ab*φ; túto možno nájsť v prírode
* Fibonacciho špirála a zlatá špirála: sú špeciálne prípady logaritmickej špirály

## Trojrozmerné špirály
Tak ako v prípade dvojrozmerných špirál je r spojitá monotónna funkcia φ.

Pre jednoduché trojrozmerné špirály je treťou premennou h (výška) spojitá monotónna funkcia φ.

Napríklad kužeľovú skrutkovicu možno definovať ako špirála na kužeľovej ploche, pričom vzdialenosťou k vrcholu je exponenciálna funkcia φ.

## Pozri aj
*Brachistochrona
*Cykloida

Kategória:Geometria
Osmotický tlak

**Osmotický tlak ([[Pí (písmeno)|π]])** je tlak toku rozpúšťadla prenikajúceho cez semipermeabilnú (polopriepustnú) membránu (membrána priepustná len pre molekuly rozpúšťadla, nie rozpustenej látky) do oblasti, kde je vyššia koncentrácia rozpustenej látky. Závisí od teploty a koncentrácie roztoku.

## Pozri aj

* Turgor
* Osmotický potenciál
* Vodný potenciál

Kategória:Fyzikálne veličiny
Kategória:Fyziológia rastlín
Kategória:Fyzikálna chémia
Osmotický potenciál

**Osmotický potenciál** je tlak, ktorý zabraňuje prenikaniu rozpúšťadla do roztoku. Je to protiklad osmotického tlaku, má zápornú hodnotu.

## Pozri aj
*Osmotický tlak
*Vodný potenciál

Kategória:Fyziológia rastlín
Te Namo

**Te Namo** je lagúna tvorená atolom Funafuti. Je to jeden z deviatich ostrovov krajiny Tuvalu, tvorený viac ako 33 ostrovčekmi, ležiacimi v južnom Tichom oceáne.

Má približne oválny tvar a jej priemer je vyše 20 km.

Kategória:Lagúny Tuvalu
Kvet

thumb|Zobrazenie kvetu: 1 – kvetná stopka, 2 – kvetné lôžko, 3 – kvetný obal, 4 – tyčinky, 5 – piestik
thumb|Passiflora caerulea L

**Kvet** (po latinsky *anthos*, *flos*) je orgán rastlín (papradí a všetkých zložitejších rastlín) v podobe skrátenej stonky (letorastu), na ktorej je prisadnutý súbor premenených (cudzím slovom metamorfovaných) listov slúžiacich na pohlavné rozmnožovanie. V užšom zmysle sa o kvete hovorí len u krytosemenných rastlín.

Kvety  obsahujú rastlinné reprodukčné orgány, ktorých konečnou funkciou je produkcia semien, ktoré predstavujú nasledujúcu generáciu týchto rastlín. Spomínané „premenené listy“ sú listy počas evolúcie premenené tak, aby mohli účelne a efektívne plniť svoju funkciu.

Súbor kvetov na spoločnej stonke sa nazýva súkvetie. Grafické znázornenie stavby kvetu je kvetný diagram.

Najmenší kvet má *[[Wolffia]]* (asi ), najväčší *[[Rafflesia]]* (až 1 meter veľký). Zo stredoeurópskych druhov má najväčší kvet asi lekno (až vyše ).

## Funkcie kvetu
* opelenie – je zaistené umiestnením kvetov na stonke ich farebnosťou alebo stavbou
* ochrana – chráni rozmnožovacie ústroje a v nich pohlavné bunky
* vývoj – zabezpečuje vývoj semena
* oživenie – oplodnenie iného telesa

## Časti
náhľad|Stavba kvetu
* plodolisty (gyneceum) s vajíčkami [samičia časť kvetu]
** u niektorých nahosemenných rastlín: plodolisty sú ploché, vajíčka nahé
** u všetkých krytosemenných rastlín: plodolisty sú zrastené v piestik, ktorý ma vajíčka vnútri; časti piestika:
*** semenník
*** čnelka
*** blizna
* tyčinky (andreceum) [samčia časť kvetu]; časti tyčinky u krytosemenných rastlín sú:
** nitka
** spájadlo
** peľnica – má 4 peľové komôrky, v ktorých vznikajú peľové zrnká, a ktoré sa v čase zrelosti spájajú do peľových vačkov
* kvetný obal:
** nerozlíšený kvetný obal = okvetie (*perigon*)
** rozlíšený kvetný obal: koruna (*corolla*; korunné lupienky) a kalich (*calyx*; kališné lístky)
* kvetné lôžko
* kvetná stopka

## Druhy kvetov
[náhľad|Kvety (v niektorých prípadoch združené do [Súkvetie|súkvetí)]]
Podľa zoskupení:
* jednotlivý kvet
** koncový kvet
** pazušný kvet
* súkvetie
** jednoduché súkvetie
*** strapcovité súkvetie
*** vrcholíkovité súkvetie
** zložené súkvetie

Podľa pohlavia:
* obojpohlavný kvet (monoklinický kvet) – má aj tyčinky aj piestik
* jednopohlavný kvet (diklinický kvet) – má len tyčinky alebo len piestik
** samčí kvet (tyčinkový kvet)
** samičí kvet (piestikový kvet)

Podľa umiestnenia kvetných častí na kvetnom lôžku:
* acyklický kvet – umiestnené v skrutkovici
* hemicyklický kvet – spolovice v kruhoch, spolovice v skrutkovici
* cyklický kvet – v kruhoch

## Druhy rastlín s jednopohlavnými kvetmi
* jednodomá rastlina = samčí jednopohlavný kvet aj samičí jednopohlavný kvet je na jednom jedincovi
* dvojdomá rastlina = samčí jednopohlavný kvet je na jednom jedincovi, samičí na inom jedincovi (borievka, vŕby)

## Pozri aj
* Koreň
* Stonka
* List
* Kvitnutie
* Svätá Dorota – patrónka kvetinárov, záhradníkov, botanikov, …

## Iné projekty


Kategória:Generatívne orgány
Vodný potenciál

**Vodný potenciál** je rozdiel medzi chemickým potenciálom vody na danom mieste (napríklad vo vakuole rastliny) [μv] a chemickým potenciálom čistej vody pri atmosférickom tlaku [μov].

Po zohľadnení parciálneho mólového objemu vody [Vv] je vodný potenciál daný vzorcom:
:vodný potenciál = (μv - μov)/ Vv

Pojem sa používa tak pri osmotických javoch, ako aj pri javoch napučiavania.

## Rastliny
Vodný potenciál vyjadruje stav vody v rastline, t. j. saciu silu rastlinných pletív. Vykazuje vždy záporné hodnoty v jednotkách tlaku (Pa – pascaloch)

Čím je nižší vodný potenciál rastlín, tým je menej vody v pletivách a tým je ich sacia sila vyššia. To znamená, že v okolí rastiny je sucho.

Čím je vyšší vodný potenciál, tým je viac vody v pretivách a tým je menšia sacia sila, no osmotickým prijímom vody sa zväčšuje objem bunky (znižuje sa vodný potenciál), rozťahuje sa bunková stena, vzniká vnútorný tlak osmotickým prijímaním na bunkovú stenu nazývaný turgor.

Osmoticky napnutá bunka je turgescentná. To znamená, že je plne nasýtená vodou.

Význam v rastlinách je ten, že sacia sila bunky zaisťuje prúdenie vody v rastline.

## Pozri aj
*Osmotický tlak
*Osmotický potenciál

Kategória:Fyzika
Kategória:Biológia
Kategória:Fyziológia rastlín
Gutácia

right|thumb|250px|Na obrázku vidíte gutáciu v podobe kvapiek, ktoré rastlina vylučuje
**Gutácia** alebo **slzenie rastlín** je výdaj nie čistej vody, v ktorej sú rozpustené minerálne látky (NaCl, CaCo<sub>3</sub>, KCl, MgCl<sub>2</sub>…) v kvapalnom stave, to znamená výdaj vody v kvapkách (*gutta* = kvapka) cez vodné štrbiny nazývané hydatódy.

Rastliny gutujú v prírode vo vlhkom vzduchu, najčastejšie v noci a nad ránom, keď klesá teplota a vzduch je takmer nasýtený vodnými parami (hlavne u rastlín vo vlhkej a teplej pôde a vlhkom ovzduší v cievach vzniká hydrostatický pretlak, čo spôsobuje vytláčanie vody).

## Pozri aj
* Transpirácia

Kategória:Fyziológia rastlín
Kategória:Botanika
Nanumea (atol)

right|thumb|Nanumea

**Nanumea** je atol štátu a súostrovia Tuvalu, umiestnený najviac severozápadne. Má 644 obyvateľov. Legendy hovoria, že prvými obyvateľmi boli dve ženy Pai a Vau. Nanumeančania oslavujú kresťanský sviatok Pati.

Atol pozostáva minimálne zo 6 ostrovov:
* Lakena
* Lefogaki
* Nanumea
* Teatua a Taepoa
* Temotufoliki
* a minimálne ešte jeden ostrov

Na hlavnom ostrove Nanumea je osada. Ostrov má dĺžku asi 3 km. Najväčšie ostrovy atolu sú samotná Nanumea, nasleduje Nakena a Temotufoliki.

## Iné projekty

## Externé odkazy
* Na webu Okem k historii

Kategória:Atoly Tuvalu
Jednoduchý plod

**Jednoduchý plod** je plod, ktorý vznikol z jedného semenníka.

## Delenie
### Suché plody
**a) Suché pukavé plody** (väčšinou sú viacsemenné, ich oplodie sa v čase zrelosti rôznym spôsobom otvára a uvoľňuje semená):

*mechúrik – vzniká z jedného plodolistu, napr. *[[pivonka]]*
*struk – je tiež jednoplodolistový, otvára sa na obidvoch stranách, napr. hrach.
*šešuľa = šešuľka – je dvojplodolistový plod, rozdelený nepravou blanitou priehradkou, ktorá vyrastá zo zhrubnutej semenice nazývanej rámik, na ktorom sa nachádzajú semená napr. *kapustovité*
*tobolka – vzniká zrastením dvoch až viac plodolistov, býva jedno až viac puzdrová, napr. *[[tulipán]], [[prvosienka]]*

**b) Suché nepukavé plody** (najčastejšie sú jednosemenné, semená v čase zrelosti neuvoľňujú a oplodie sa rozrušuje až pri klíčení):

*oriešok – je viacplodolistový plod, má sklerenchymatické oplodie, napr. *lieska*
*nažka – je jednoplodolistový alebo viacplodolistový plod s blanitým alebo kožovitým oplodím, napr. *[[astrovité]], [[dub]]*
*zrno – má oplodie zrastené s osemením, napr. *lipnicovité*

### Dužinaté plody
majú buď celé alebo vonkajšie a stredné oplodie dužinaté:

*bobuľa – vzniká z jedno alebo viacplodolistového piestika a má celé oplodie dužinaté, napr. *[[vinič]]* alebo je vysychavé, napr. *[[paprika (rod)|paprika]]*
*kôstkovica – je jedno alebo viacplodolistový plod, má vonkajšie oplodie blanité, stredná časť je mäsitá, vnútorná časť vytvára kôstku v, ktorej je obyčajne jedno semeno, napr. *[[slivka (plod)|slivka]], [[čerešňa|čerešňa]]*
*malvica – vzniká zo spodného alebo polospodného semenníka, ktorého stena zrastie s dužinatou kvetnou  čiaškou, napr. *[[jablko]], [[hruška (plod)|hruška]]*

## Špeciálne druhy
### Delené plody
Vznikli z jedno alebo viacplodolistových semenníkov a v čase zrelosti sa delia priečne alebo pozdĺžne na jednosemenné diely, ktoré predstavujú len časť plodolistu:

*pastruk
*pašešuľa
*tvrdka

### Rozpadavé plody
Sú viacplodolistové, v čase zrelosti sa rozpadávajú pozdĺžne na jednotlivé plôdiky, z ktorých každý predstavuje celý plodolist: 
*dvojnažka – *[[javor]]*
*zobákovitý plod –
*diskovitý plod – *[[slez]]*


Kategória:Anatómia a morfológia rastlín
Plodstvo

**Plodstvo** (lat. *concarpium*, *apocarpium*) je zložený plod (resp. súbor plodov), ktorý vznikol z jedného kvetu. Vzniká zo súboru vzájomne voľných jednoplodolistových piestikov. Plodstvá má napríklad jahoda, šípka či malina. Opakom plodstva je súplodie.

Pozor na zámenu s češtinou, kde sú zložené plody pomenované presne opačne než v slovenčine: slovenské plodstvo = české *souplodí* a slovenské súplodie = české *plodenství*.

Rozlišuje sa:
*voľnoplodolistové plodstvo (*concarpium conjunctum*): plody sú medzi sebou nespojené, opadávajú a uvoľňujú sa jednotlivo (príklady: iskerník, čemerica)
*spojené plodstvo (*concarpium connatum*): jednotlivé plody spojené buď tesným priložením k sebe (príklad: ostružina) alebo zväčšeným, zdužnateným kvetným lôžkom (príklad: jahoda).

## Pozri aj
*Jednoduché plody
*Súplodie

## Zdroje

Kategória:Plod
Kategória:Generatívne orgány
Súplodie

**Súplodie** (lat. *fructus congregati, fructus congregatus*) je zložený plod (resp. súbor plodov) jedného súkvetia. Súplodie má napríklad lopúch, moruša, figovník, ríbezľa či slnečnica. Opakom je plodstvo.  

Pozor na zámenu s češtinou, kde sú zložené plody pomenované presne opačne než v slovenčine: slovenské súplodie = české *plodenství* a slovenské plodstvo = české *souplodí*. 

Rozlišuje sa :
*zrastené súplodie - plody sú zrastené svojim oplodím
*združené súplodie - plody sú spojené inak než zrastením

## Pozri aj
* Jednoduché plody
* Plodstvo

## Zdroje

Kategória:Plod
Kategória:Generatívne orgány
Plod (rastlina)

thumb|Ovocné plody
**Plod** je orgán vyšších rastlín, ktorý obklopuje semeno až do dozretia a potom často prispieva k jeho rozširovaniu. Najčastejšie vzniká premenou piestikov, ale napríklad aj kvetného lôžka (napr. jahoda) alebo kvetnej stonky. 

## Časti
* oplodie
* semená

## Funkcie
* výživa semien
* ochrana semien
* uľahčenie rozširovania semien

## Druhy
### Delenie 1
* jednoduchý plod (vznikol z jedného semenníka):
** suchý plod
*** pukavý plod
*** nepukavý plod
** dužinatý plod
*** bobuľa
*** kôstkovica
*** malvica
* zložený plod (vznikol z viacerých semenníkov, ktoré sú spojené oplodiami alebo pletivami kvetnej osi do jedného celku na účely rozširovania)
** plodstvo
** súplodie

### Delenie 2
* pravý plod (na stavbe plodu sa zúčastňujú len piestiky) = jednoduché plody okrem malvice
* nepravý plod (na tvorbe plodov sa zúčastňujú aj iné časti kvetu okrem piestika) = zložené plody a malvica


Kategória:Anatómia a morfológia rastlín
Disimilácia

**Disimilácia** môže byť:
* všeobecne: rozlíšenie, rozloženie a podobne
* v biológii: súhrnné označenie pre rozkladové procesy látkovej výmeny, pri ktorých sa uvoľňuje energia, pozri disimilácia (biológia)
* v jazykovede: rozlíšenie dvoch rovnakých/podobných hlások v jednom slove, pozri disimilácia (jazykoveda)

## Zdroj
* disimilácia. In:
Disimilácia (biológia)

**Disimilácia** je súhrnné označenie pre rozkladové procesy látkovej výmeny, pri ktorých sa uvoľňuje energia. Takmer totožný je pojem katabolizmus.

Organické látky potrebné na disimiláciu sa získavajú asimiláciou.

V botanike sa často disimilácia používa ako synonymum pre dýchanie.

## Referencie


Kategória:Biológia
Volovské vrchy

[náhľad|Pohľad na panorámu [Tatry|Tatier z Kojšovskej hole]]

**Volovské vrchy** sú krajinný celok, najväčšia časť, Slovenského rudohoria. Ležia v jeho východnej časti a najvyšší vrch Zlatý stôl dosahuje výšku 

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Slovenské rudohorie]]* → ***Volovské vrchy***
***

### Vymedzenie
Zo severu hraničia s Hornádskou kotlinou, zo severovýchodu s Čiernou horou, z juhovýchodu ich ohraničuje Košická kotlina, z juhu Slovenský kras a Rožňavská kotlina, z juhozápadu Revúcka vrchovina, zo západu Stolické vrchy a zo severozápadu Spišsko-gemerský kras.

Aj keď Volovské vrchy vystupujú ako jednotný celok paleoštruktúry Západných Karpát, morfologicky nie je jednotný.

## Delenie na podcelky
Z geomorfologického hľadiska sa členia na nasledovné podcelky:
* Havranie vrchy (niektoré členenia tento celok neuvádzajú)
* Knola
* Zlatý stôl
* Hnilecké vrchy s časťami Galmus a Hnilecké podolie
* Pipitka
* Kojšovská hoľa s časťou Hámorská brázda
* Holička

## Sedlá
Najdôležitejšími sedlami v geomorfologickom celku sú
* Grajnár
* Súľová
* Štóske sedlo
* Úhornianske sedlo

## Vtáčie územie
Vtáčie územie v oblasti Volovských vrchov má rozlohu . Je jedným z troch najvýznamnejších území na Slovensku pre hniezdenie druhov ako sú bocian čierny, včelár lesný, sova dlhochvostá, žlna sivá či iné.

## Referencie

## Literatúra
### Mapy
* VKÚ Harmanec, s. r. o., Kynceľová, č. 136, Turistická mapa 136 Volovské vrchy – Košice 1 : 50 000, 5. vydanie, 2019, ISBN 978-80-99934-04-8
* VKÚ Harmanec, s. r. o., Kynceľová, č. 125, Turistická mapa 125 Volovské vrchy – Krompachy 1 : 50 000, 5. vydanie, 2018, ISBN 978-80-8144-198-1

## Pozri aj
* Zoznam vrcholov vo Volovských vrchoch

## Iné projekty

## Externé odkazy
* Poloha na turistickej mape
* Poloha na turistickej/cykloturistickej mape
* Diaľkové pozorovania z Volovských vrchov na Na obzore


Kategória:Pohoria na Slovensku
Kategória:Geomorfologické celky na Slovensku
Kategória:Slovenské rudohorie
Knola

**Knola** je geomorfologický podcelok Volovských vrchov. Najvyšší vrch podcelku je Babiná, dosahujúca výšku .

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Slovenské rudohorie]]* → *[[Volovské vrchy]]* → ***Knola***
***
 
### Vymedzenie
Knola leží v západnej časti pohoria a čiastočne (vo východnej časti) ju vymedzujú údolia riek Hnilec a Železný potok. Z troch strán susedí s podcelkami Volovských vrchov, zo severu sú to Havranie vrchy, z východu Hnilecké vrchy a z juhu Zlatý stôl. Na západe vedie v údolí Slanej hranica s Revúckou vrchovinou a jej podcelkom Dobšinské predhorie.

## Najvyššie vrcholy
* Babiná () – najvyšší vrch podcelku
* Veľká Knola ()
* Smrečinka ()
* Muráň ()

## Chránené územia
* Muráň – prírodná rezervácia
* Knola – chránený areál
* Volovské vrchy - chránené vtáčie územie
* Hnilecké rašeliniská - územie európskeho významu

## Poznámky


## Referencie

## Iné projekty

Kategória:Volovské vrchy
Kategória:Geomorfologické podcelky na Slovensku
Zlatý stôl (geomorfologický podcelok)

**Zlatý stôl** je geomorfologický podcelok Volovských vrchov. Najvyšším bodom podcelku je rovnomenný vrch ().

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Slovenské rudohorie]]* → *[[Volovské vrchy]]* → ***Zlatý stôl***
***
  
### Vymedzenie
Tento podcelok leží v juhozápadnej časti pohoria medzi Rožňavou a údolím Hnilca. Predstavuje najmohutnejšiu vrcholovú skupinu Volovských vrchov od sedla Súľová () po Úhornianske sedlo (), z ktorej vybieha na sever niekoľko rozsiahlych rázsoch. 

Na západe susedí s Revúckou vrchovinou (deliacou líniou je rieka Slaná) a jej podcelkami Dobšinské predhorie a Turecká, na juhu leží Rožňavská kotlina. Na juhovýchode, východe i severe nadväzujú podcelky Volovských vrchov, Pipitka, Kojšovská hoľa (deliacou líniou je potok Smolník), Hnilecké vrchy (deliacou líniou je údolie Hnilca) a Knola.

## Významné vrcholy
* Skalisko ()
* Volovec ()
* Hekerová ()
* Biele skaly ()
* Čertova hoľa ()
* Veľký Vtáčí vrch ()

## Sídla
Vnútri podcelku sa nachádza jediná obec - Henclová.

## Referencie

Kategória:Volovské vrchy
Kategória:Geomorfologické podcelky na Slovensku
Hnilecké vrchy

**Hnilecké vrchy** sú geomorfologický podcelok Volovských vrchov. Najvyšší vrch podcelku je Bukovec, dosahujúci výšku .

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Slovenské rudohorie]]* → *[[Volovské vrchy]]* → ***Hnilecké vrchy***
***
 
### Vymedzenie
Vypĺňajú územie medzi Hnilcom na juhu a Hornádom na severe a tiahnu sa od Gelnice po Markušovce. Zo severu ich ohraničuje Hornádske podolie, podcelok Hornádskej kotliny, na západe a juhu sú to podcelky Volovských vrchov, Havranie vrchy, Knola, Zlatý stôl a Kojšovská hoľa. Na východe nadväzuje pohorie Čierna hora s podcelkami Roháčka a Bujanovské vrchy.

Ďalej sa členia na geomorfologické časti Galmus a Hnilecké podolie.

## Najvyššie vrcholy
* Bukovec () – najvyšší vrch podcelku
* Korban ()
* Ostrý vrch ()
* Krompašský vrch ()
* Skala ()
* Biela skala ()
* Vysoký vrch ()

## Chránené územia
* Galmuská tisina – národná prírodná rezervácia
* Červené skaly – národná prírodná rezervácia
* Závadské skalky – prírodná pamiatka
* Šarkanova diera – prírodná pamiatka

## Osídlenie
Vnútri podcelku ležia obce Slovinky, Poráč a Rudňany.

## Referencie

Kategória:Volovské vrchy
Kategória:Geomorfologické podcelky na Slovensku
Pipitka (podcelok)

**Pipitka** je geomorfologický podcelok Volovských vrchov. Najvyšší bod podcelku je rovnomenný vrch, dosahujúci výšku 

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Slovenské rudohorie]]* → *[[Volovské vrchy]]* → ***Pipitka***
***
 
### Vymedzenie
Zaberá južnú časť pohoria a tvoria ho plošinaté rázsochy v okolí Smolníckeho, Štóskeho potoka a Bodvy. Rozprestiera sa medzi Úhornianskym sedlom () a Medzevom. Na severe nadväzujú podcelky Volovských vrchov Kojšovská hoľa a Zlatý stôl, západne leží Rožňavská kotlina a na juhu nadväzuje Slovenský kras s podcelkami Horný vrch, Zádielska planina a Jasovská planina. Severovýchodný a východný okraj Pipitky prechádza do Medzevskej pahorkatiny, patriacej do Košickej kotliny.

## Najvyššie vrchy
* Pipitka ()
* Osadník ()
* Hajdúchov vrch ()
* Orlia studňa ()
* Tupý vrch ()
* Čipkov vrch ()
* Jelení vrch ()

## Referencie

## Zdroje
* Volovské vrchy – Krompachy, Turistická mapa 1:50 000, VKÚ Harmanec, 1995, ISBN 80-85510-80-4

Kategória:Volovské vrchy
Kategória:Geomorfologické podcelky na Slovensku
Holička (podcelok)

**Holička** je geomorfologický podcelok Volovských vrchov. Najvyšší bod podcelku je rovnomenný vrch, dosahujúci výšku 

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Slovenské rudohorie]]* → *[[Volovské vrchy]]* → ***Holička***
***
 
### Vymedzenie
Podcelok vytvára výbežok územia, vystupujúci nad pahorkatinu v juhovýchodnej časti Volovských vrchov, približne  západne od Košíc. Susedí na severovýchode, východe a juhu s Košickou kotlinou a jej podcelkom Medzevská pahorkatina, od Kojšovskej hole a teda zvyšku pohoria je na severozápade oddelená potokom Ida. Je to najmenší geomorfologický podcelok pohoria.

## Významné vrcholy
* Holička – najvyšší vrch podcelku ()
* Kobylinka ()
* Biely kameň ()

## Referencie

Kategória:Volovské vrchy
Kategória:Geomorfologické podcelky na Slovensku
François Marie Charles Fourier

**François Marie Charles Fourier** (* 7. apríl 1772, Besançon, Francúzsko – † 19. október 1837, Paríž) bol francúzsky utopický socialista.

## Životopis
Vychádzal z myšlienok francúzskych materialistov o rozhodujúcom vplyve prostredia a výchovy na formovanie človeka. Ľudské vášne a sklony samy osebe nie sú zlé, chyba nie je v človeku, ale v spoločnosti, v ktorej žije. Preto treba vytvoriť také zriadenie, ktoré by umožňovalo plné uspokojenie ľudských vášní, ich rozvinutie a rozkvet. Základom takejto spoločnosti má byť falanga, ktorej každý člen má okrem iného právo na prácu. Jedným z hlavných princípov existencie faláng je však osobná sloboda, ktorú stavia nad rovnosť. Falanga sa riadi pravidlami, ktoré sa dodržiavajú za všeobecného súhlasu.

Je považovaný za objaviteľa analógie 4 druhov pohybov: materiálneho, organického, animálneho a sociálneho. Tieto druhy pohybov spolu súvisia a ovplyvňujú sa - sú súčasťami jedného univerzálneho pohybu. Dejiny vývoja spoločnosti rozdeľuje na štyri vývojové stupne: divošstvo, barbarstvo, patriarchát a civilizáciu, posledný stupeň sa podľa neho prekrýva s občianskou spoločnosťou. V civilizácii podľa neho vzniká bieda z nadbytku. Tieto úvahy ho vedú ku kritike dobového kapitalizmu a k objaveniu kríz z nadvýroby. Fourier nikdy neodmietal osobné vlastníctvo. Východiskovým systémom je podľa neho poriadok všeobecnej harmónie, spoločnosť však musí predovšetkým uznať a zabezpečiť právo na prácu. Základom jeho novej spoločnosti je projekt tzv. faláng.

Medzi štyri pochybné vedy zaraďuje Fourier filozofiu, morálku, politiku a ekonómiu. Fourier bol jedným z prvých, ktorí formulovali právo na minimálnu životnú úroveň. Jedinec samotný podľa neho neznamená nič. Fourier rozdeľuje ľudskosť do štyroch úrovní. Prvou úrovňou ľudskosti je kompletné ľudské telo skladajúce sa z muža a ženy, druhou úrovňou je kompletná ľudská duša, ktorá sa skladá z 810 rôznych vlastností harmonizovaných vo víre/falange, tretia úroveň ľudskosti pozostáva zo spojenej planéty a jej obyvateľov a poslednou štvrtou úrovňou je solárny systém, vzhluky systémov, galaxie, a vesmír.
patriarcha (cirkev)

## Iné projekty

## Externé odkazy
* 

Kategória:Francúzski filozofi
Kategória:Osobnosti z Besançonu
Fourier

**Fourier** () môže byť:

*Jean Baptiste Joseph Fourier (1768-1830), francúzsky matematik a fyzik
**Fourierov rad pomenovaný na jeho počesť
**Fourierova transformácia, zovšeobecnenie Fourierovho radu
*François Marie Charles Fourier (1772-1837), francúzsky utopistický socialistický mysliteľ
Synesios z Kyrény

**Synesios z Kyrény** (* okolo 370 – † pred 415) bol grécky filozof, básnik, rečník a biskup. 

Bol stúpencom novoplatonizmu, niekedy sa ráta k cirkevným otcom. Študoval v Alexandrii u Hypatie a v Aténach. Neskôr sa usadil vo svojom rodisku. V roku 410 ho zvolili za biskupa (hoci ešte nebol pokrstený) a svoje názory o predurčení a podobne si zachoval.

Synesios je autorom rečí, hymnov a diel oslavujúcich spojenie filozofie s rétorikou a jeho veľkým vzorom bol Dión Chrysostom.

## Dielo
Jeho existujúce diela sú:
#Reč pred cisárom Arkadiom, *De regno*
#*Dio, sive de suo ipsius instituto*, v ktorom zdôrazňuje svoj cieľ, venovať sa pravej filozofii
#*Encomium calvitii*, literárne *[[jeu d'esprit]]*, ktorému predchádzalo podobné dielo od Dióna. Ide o vtipná esej o holohlavosti.
#*Aegyptus sive de providentia*, v dvoch častiach, o vojne proti Gótovi Gainasovi a konflikte medzi dvoma bratmi Aurelianom a Caesariom
#*De insomniis*, rozprava o snoch
#*Constitutio*
#*Catastasis*, opis konca rímskej Kyrenaiky
#159 *Epistolae* (listy, vrátane textu -List 57-, ktorý je v skutočnosti reč)
#10 *Hymni*, neoplatonické rozjímanie
#2 homílie
#Esej o výrobe astrolábu

Stratené práce:
*kniha o chove psov
*Básne, spomenuté v Synesových listoch

## Externé odkazy

* 
* Jona Lendering, 2008: http://www.livius.org/su-sz/synesius/synesius_cyrene.html (anglické preklady diel)

Kategória:Filozofi starovekého Grécka
Kategória:Cirkevní otcovia
Turgor

**Turgor** je termín používaný v biologických vedách na opis vnútorného tlaku pletív a tkanív. 

## Rastlinná bunka
Najbežnejší prípad vnútorného tlaku v rastlinnej bunke je tlak, ktorým sa zvnútra napína bunková blana v dôsledku osmotického tlaku bunkovej šťavy spôsobeného difúziou: Tlak vzniká v priestore, ktorý je obklopený semipermeabilnou (polopriepustnou) membránou (čím vzniká vačok), ktorá prepustí vodu (či iné rozpúšťadlo), ale je nepriepustná pre rozpúšťané látky. Ak je na oboch stranách membrány rozpúšťadlo (voda) prítomné a rozpustené látky sú vo väčšej koncentrácii vo vnútri, potom v takomto priestore pôsobí Osmóza. Rozpúšťadlo preteká smerom k rozpusteným látkam a „snaží“ sa ich zriediť alebo vyrovnať koncentráciu na obidvoch stranách membrány. Ale pretože membrána má len konečný obvod a povrch, tak ak sa nemôže rozpínať, je často naplnená prv ako ku zriedeniu dôjde. Membrána vačku je potom práve tak napnutá, do akej miery ešte pôsobia sily, ktoré chcú jeho obsah zriediť. Tento jav sa nazýva osmotický tlak.

Osmotický tlak rozpína protoplast, ale je limitovaný bunkovou stenou. V rastline potom je teda turgor miera napnutia tak samotnej bunky, ktorá vzniká na základe osmotického tlaku, ako aj súčet jednotlivých turgorov buniek, ktoré vytvárajú tlak vo vnútri celého pletiva. 

Ako príklad uveďme vädnutie. Vädnúca rastlina má malý turgor svojich pletív. Rastlina dobre zásobená vlahou má vysoký turgor a ten jej umožňuje vypnutie všetkých pletív. Rastlina získava svoj tvar.

## Živočíchy a ľudia
V týchto oblastiach turgor môže označovať aj napätie podmienené osmotickými dejmi, aj všeobecne napätie tkaniva, aj všeobecne stav napätia v tkanive obsahujúcom kvapalinu.

Napríklad turgor hrudného koša či turgor kože odkazuje jednoducho na ich napnutie. Pri fyzikálnom vyšetrení sa myslí napätie v tkanive obsahujúcom kvapalinu: Pri dehydratácii, a tým znížení turgoru buniek, kože sa pri vytiahnutí kožného záhybu (obvykle „štipnutie“ na predlaktí) táto nevráti do svojej pôvodnej polohy, ale zostane zdeformovaná. Fyziologická, a teda prirodzená, strata turgoru nastáva vekom.

Kategória:Biológia
Kategória:Fyziológia rastlín
Kategória:Medicína
Klingon Academy

**Klingon Academy** je počítačová hra, ktorej dej sa odohráva vo fiktívnej budúcnosti Star Treku.

## Charakteristika hry
Hru vydala americká spoločnosť Interplay, ako datadisk ku Starfleet Academy obohatenú o militantnú rasu Klingónov. Hráč je kadetom Klingonskej akadémie a plní rôzne úlohy svojich nadriadených, generála Changa zo Star Treku. Klingon Academy bola vydaná na šesť CD, ale väčšinu toho tvoria filmy zobrazujúce samotný dej. Hráč v misiách okrem zručnosti ovládania vesmírnych lodí musí zapojiť aj svoj intelekt. Začína s malou fregatou, postupne sa stáva slávnejším, neskôr s jeho úspechmi rastie aj sila lodí ktorím velí. Hra sa ovláda z vesmíru, takže buď vidí svoju loď alebo nie, v oboch prípadoch najviac vidí vesmír okolo seba a ovládacie panely. Hra má veľa prvkov, ktoré sú skôr určené nadšencom ako napr. ovládanie ťahu motora, všetkých systémov a to dokonca v klingónčine.

## Grafika, zvuk
Inštalácia a spustenie hry prebieha relatívne rýchlo. Oproti iným tak isto starým hrám bolo však nahrávanie zdĺhavé, ale trpezlivý užívateľ bol odmenený kvalitným produktom. 

Zvuk, dabing a hudba sa pohybuje okolo lepšieho priemeru.

Kategória:Vesmírne simulačné počítačové hry
Kategória:Star Trek
Kategória:Počítačové hry z 2000
Kategória:Počítačové hry
Kategória:Počítačové hry pre viacerých hráčov
Kategória:Hry pre Windows
Šváb

**Šváb** môže byť:
* slovenský názov rodov z čeľade švábovité
* jednotné číslo od Švábi
* v dávnej slovenčine: síra
* rybník v Česku v okrese Ústí nad Orlicí, pozri Šváb (rybník)
* priezvisko, pozri Šváb (priezvisko), napr.:
** Antonín Šváb, český motocyklista
** Antonín Šváb mladší (* 1974), český motocyklista, syn predošlého
** Eugen Šváb, slovenský spevák a hudobný skladateľ
** Jaroslav Šváb (1906 – 1999), český grafik a ilustrátor
** Josef Šváb-Malostranský (1860 – 1932), český herec, režisér a scenárista
** Karel Šváb (1904 – 1952), český politik (KSČ), súdený v procese so Slánskym, popravený
** Pavel Šváb, český spevák (Olympic)
** Svatopluk Šváb (* 1973), český hudobník
** Monika Švábová (* 1946), česká herečka
** Veronika Švábová (* 1974), česká baletka
* postava zo seriálu Show Billa Cosbyho

**Šváby** môže byť:
* rad hmyzu (Blattodea), pozri šváby (hmyz)
* časť Prešova, pozri Šváby (Prešov)
* román, autor Jo Nesbø, pozri Šváby (román)
* priezvisko, pozri Šváby (priezvisko), napr.:
** Daniel Šváby (* 1951), slovenský sudca (Súdny dvor EÚ)

**Šváb** alebo **Šváby** je niekdajšie pomenovanie obce v okrese Žiar nad Hronom, pozri Dolná Ves
Hypatia

[náhľad|Postava z [Vatikán|vatikánskej fresky *[[Aténska škola]]* Raffaela Santiho často pokladaná za maliarovu predstavu Hypatie]]

**Hypatia** (; * 350 – 370, Alexandria – † 415, Alexandria) bola pohanská helenistická novoplatónska filozofka, astronómka a matematička, žijúca na prelome štvrtého a piateho storočia v egyptskej Alexandrii, vtedy súčasti Rímskej, resp. novovznikajúcej Východorímskej ríše. Bola poprednou mysliteľkou novoplatónskej školy v Alexandrii, kde učila filozofiu a astronómiu. Je prvou ženou matematičkou, ktorej život je v rozumnej miere zaznamenaný. Počas života bola známa ako učiteľka a poradkyňa. Napísala komentár k Diofantovmu dielu *[[Arithmetica]]*, ktorý sa mohol čiastočne zachovať vložený do Diofantovho originálneho diela, a komentár k pojednaniu Apollónia z Pergy o kužeľosečkách, ktorý sa nezachoval. Mnoho ľudí tiež na základe názvu komentára jej otca Theóna k tretej knihe *Almagestu* verí, že Hypatia mohla upraviť aj text Ptolemaiovho *[[Almagest|Almagestu]]*.

Hypatia je známa tým, že konštruovala astroláby a hustomery; avšak nevynašla ich, pretože sa používali už dlho pred jej narodením. Hoci bola pohankou, tolerovala kresťanov a učila aj kresťanských žiakov, vrátane neskoršieho biskupa Synesia. Staroveké pramene hovoria o tom, že bola obľúbená medzi pohanmi aj kresťanmi a vytvorila si veľký vplyv na politickú elitu Alexandrie. Ku koncu života radila Orestesovi, rímskemu prefektovi Alexandrie, ktorý mal spor s biskupom Kyrillom. Šírilo sa o nej, že to ona bráni Orestesovi zmieriť sa s Kyrillom a v marci roku 415 bola zavraždená zberbou spomedzi kresťanov, vedenou lektorom menom Peter.

Vražda Hypatie šokovala a vytvorila z nej „mučeníčku pohanstva“. Viedla budúcich novoplatonikov, ako bol Damaskios, k tomu, aby sa stali horlivejšími v kritike kresťanstva. Od 18. storočia (najmä v deistických a osvietenských kruhoch) sa život Hypatie opakovane objavuje ako predmet interpretácií autorov novovekej a modernej literatúry, ktorí si o nej často vytvárajú svoj vlastný a skutočnosti nie úplne zodpovedajúci obraz. Stáva sa symbolom kritiky katolicizmu, hoci žila v období prvotnej cirkvi a katolicizmus, pravoslávie, ani protestantizmus ešte neexistovali. V 19. storočí Hypatiu európska literatúra, zvlášť novela Charlesa Kingsleyho *Hypatia* z roku 1853, romantizuje ako „poslednú z Helénov“. V 20. storočí sa Hypatia začína zobrazovať ako ikona boja za ženské práva a predchodkyňa pre feministické hnutie. Koncom dvadsiateho storočia niektoré zobrazenia spojili jej smrť so zničením Alexandrijskej knižnice napriek historickému faktu, že Alexandrijská knižnica neexistovala už počas Hypatiinho života.

## Iné projekty
 

## Externé odkazy
* 

## Zdroj

Kategória:Narodenia v 4. storočí
Kategória:Úmrtia v 415
Kategória:Filozofi starovekého Grécka
Kategória:Filozofky
Kategória:Osobnosti z Alexandrie
Kategória:Astronómovia starovekého Ríma
Kategória:Matematici
Kategória:Ženy starovekého Grécka
Android

**Android** je literárne a umelecké označenie umelo vytvorenej bytosti.. Android je stroj, ktorého účelom je správať sa, pracovať, poprípade myslieť ako človek.

Názov „Android“ pochádza z gréckych výrazov *andros* (muž, človek) a -*eides* (rovnakého druhu, podobný).

V literatúre, TV a filme sa táto definícia nedodržiava. Prví roboti vôbec, výrobky firmy R.U.R. zo rovnomenného románu Karla Čapka, boli androidi. Android Dat zo seriálu Star Trek bol robot. Robocop bol kyborg. Terminátor bol android. Okrem týchto existujú prípady, keď je ťažké rozhodnúť bez umelých kvót.

## Pozri aj
* robot
* kyborg

Kategória:Science fiction
Kategória:Stroje
Sextos Empeirikos

náhľad|Sextos Empirikos

**Sextos Empeirikos** alebo **Sextos Empirikos** (* asi 200 – † asi 250) bol starogrécky filozof a lekár, predstaviteľ mladšieho skepticizmu, nasledovník Ainesidéma.

Uvádzal skeptické argumenty proti dogmatickej filozofii o možnosti presvedčivého a nepopierateľného poznania. Dokazoval nemožnosť všeobecne záväzných vedeckých, teologických, etických atď. právd a odporúčal zdržiavať sa každého rozhodnutia a poznania, aby sa tak dosiahla duševná rovnováha a blaženosť, ktoré sú cieľom filozofie.

Navrhoval riadiť sa v živote prirodzenými potrebami, svojimi sklonmi, zvykmi, zákonmi, tradíciami a počúvať hlas predovšetkým obyčajného zdravého rozumu.

## Iné projekty

## Externé odkazy
* 

Kategória:Filozofi starovekého Grécka
Kategória:Filozofi z obdobia Rímskej ríše
Kategória:Lekári starovekého Ríma
Kategória:Skeptici
Semenník

**Semenník** môže byť:
*v zoológii a anatómii: zárodočná žľaza živočíchov a človeka, v ktorej sa tvoria rozmnožovacie bunky, pozri semenník (anatómia)
*v botanike: dolná rozšírená časť piestika obsahujúca vajíčka, pozri semenník (botanika)
Anarchia

**Anarchia** (zo , od ἀν- *an-* – bez + ἀρχή *arché* – autorita, velenie) môže byť:

* všeobecne (hovorovo): zmätok, chaos, neporiadok
* v anarchizme: želaná forma medziľudských vzťahov založená na dobrovoľnej spolupráci bez toho, aby bola vynucovaná alebo riadená inými, odstránenie obmedzení slobody jednotlivca opierajúce sa o odmietanie akejkoľvek moci, pozri anarchizmus
* v politológii bezvládie spôsobené nejestvovaním verejnej autority, schopnej spojiť spoločnosť na základe všeobecne platných pravidiel, pozri anarchia (politológia)
* v sociológii: ľudové synonymum pre anómia
* v medzinárodných vzťahoch: teoretický pohľad na medzinárodné vzťahy, ktorý postuluje, že svetový systém je v podstate bez vodcu a bez jedinej, vynucujúcej, hierarchicky nadradenej sily, pozri anarchia v medzinárodných vzťahoch
* v histórii: obdobie občianskej vojny počas vlády kráľa Štefana v Anglicku, pozri Anarchia (Anglicko)
* v literatúre: kniha Errica Malatesta

## Referencie

## Pozri aj
* Anarchy
Anómia

**Anómia** (gr.) je:
*všeobecne: nezákonnosť, ľubovôľa
*podľa Émila Durkheima: sociálny stav rozkladu noriem sociálneho konania v spoločnosti, ktoré sa v dôsledku zrýchlených premien stala dezorientovanou (ľudovo aj **chaos**). Vznikajúci tlak vedie k oslabeniu väzieb na ciele stanovené kultúrou a legitímnymi inštitúciami.

Prídavné meno znie **anomický**.

## Externé odkazy
* 

Kategória:Politika
Anarchy

**Anarchy** (angl. slovo pre „anarchia“) môže byť:
* , súčasný severoamerický časopis
* Anarchy Magazine, časopis vydávaný v Londýne v 60. a 70. rokoch 20. storočia
* Anarchy (album), názov albumu z roku 2000 od rappera Busta Rhymes
* Anarchy (Chumbawamba album), názov albumu skupiny Chumbawamba
* názov piesne od KMFDM
* Anarchy in the U.K., názov piesne od Sex Pistols
* Anarchy Online je MMORPG
* hra pre domáci počátač Amstrad CPC

## Pozri aj
*anarchia
NGC 4601

**NGC 4601** je galaxia v súhvezdí Centaurus, ktorú objavil anglický astronóm John Herschel 8. júna 1834.

Jej zdanlivá hviezdna veľkosť je 13,6.
        

## Pozri aj
* Zoznam NGC objektov

Kategória:Súhvezdie Centaurus
4601
Kategória:Astronomické objekty objavené v roku 1834
NGC 4604

**NGC 4604** je galaxia v súhvezdí Panna, ktorú objavil nemecko-americký astronóm Christian Heinrich Friedrich Peters v roku 1883.

Jej zdanlivá hviezdna veľkosť je 13,8.
        

## Pozri aj
* Zoznam NGC objektov

Kategória:Súhvezdie Panna
4604
Kategória:Astronomické objekty objavené v roku 1883
NGC 4602

**NGC 4602** je galaxia v súhvezdí Panna, ktorú objavil britsko-nemecký astronóm William Herschel 17. apríla 1784.

Jej zdanlivá hviezdna veľkosť je 11,8.
        

## Pozri aj
* Zoznam NGC objektov

Kategória:Súhvezdie Panna
4602
Kategória:Astronomické objekty objavené v roku 1784
NGC 4605

**NGC 4605** je galaxia v súhvezdí Veľká medvedica, ktorú objavil William Herschel 19. marca 1790.

Jej zdanlivá hviezdna veľkosť je 10,1.
        

## Pozri aj
* Zoznam NGC objektov

Kategória:Súhvezdie Veľká medvedica
4605
Kategória:Astronomické objekty objavené v roku 1790